Alyattes
Store norske leksikon,Historie,Verdens historie og samtidshistorie,Europa,Den greske antikken
Alyattes var konge av Lydia, på vestkysten av Lilleasia. Han var også far til Kroisos. Han utvidet sitt rike til alle sider, undertvang blant annet Karia, men kunne ikke erobre Miletos. Derimot lyktes det ham å innta og ødelegge Smyrna omlag 575 fvt.
Efesos og de øvrige greske byer i Lilleasia måtte underkaste seg. Gresk kunst, religion og språk fant nå inngang i Lydia. Samtidig fordrev Alyattes kimmerierne fra Lilleasia.Alyattes kom også i krig med Kyaxares av Media. Først etter fem års kamp ble det sluttet fred. Halys skulle være grensen mellom det mediske og lydiske rike. Årsaken til freden var en solformørkelse som inntrådte mens hærene stod oppstilt til kamp (28. mai 585 fvt.).En stor gravhaug ikke langt fra Sardes ble alt av Herodot ansett som hans grav. Les mer i Store norske leksikon den greske antikken den greske antikkens historie den greske antikkens kunst og arkitektur